ສະມາຄົມອາຊີບຫາປາ ຫວຽດນາມ ຄັດຄ້ານຄຳສັ່ງຫ້າມຫາປາຢູ່ທະເລ ຕາເວັນອອກ
ພາບປະກອບ
ສະມາຄົມອາຊີບຫາປາ ຫວຽດນາມ ຫາກໍ່ມີຈົດໝາຍທາງການຝາກເຖິງຫ້ອງວ່າການລັດຖະບານ, ກະຊວງກະສິກຳ ແລະ ພັດທະນາຊົນນະບົດ, ກະຊວງການຕ່າງປະເທດ, ຄະນະພົວພັນຕ່າງປະເທດສູນກາງກ່ຽວກັບເລື່ອງ ຈີນ ປະກາດໃຊ້ຄຳສັ່ງຫ້າມຫາປາຢູ່ທະເລຕາເວັນອອກ. ຕາມນັ້ນແລ້ວ, ໄລຍະມໍ່ໆມານີ້, ອຳນາດການປົກຄອງນະຄອນ ໄຮ້ເຂົາ, ແຂວງ ໄຮ້ໜານ, ປະເທດ ຈີນ ປະກາດ “ວິທີການປະຕິບັດວຽກງານຄຸ້ມຄອງການຫາປາບົນທະເລຂອງນະຄອນ ໄຮ້ເຂົາ ປີ 2015”, ໃນນັ້ນຫ້າມທຸກໆການເຄື່ອນໄຫວຫາປາບົນທະເລແຕ່ເວລາ 12 ໂມງ ວັນທີ 16/5/2015 ຮອດ 12 ໂມງ ວັນທີ 1/8/2015.
ສະພາອາຊີບຫາປາຂອງ ຫວຽດນາມ ຖືວ່າ: ການເຄື່ອນໄຫວນີ້ຖືກດຳເນີນເປັນເວລາຫຼາຍປີແລ້ວ, ອັນໄດ້ກີດຂວາງການຜະລິດບົນທະເລຂອງຊາວປະມົງ, ລະເມີດອະທິປະໄຕທະເລໝູ່ເກາະ ຫວຽດນາມ ສຳລັບໝູ່ເກາະຮ່ວາງຊາ ແລະ ເຈື່ອງຊາ, ລະເມີດອະທິປະໄຕ ແລະ ສິດອຳນາດສານສຳລັບບັນດາເຂດທະເລຂອງ ຫວຽດນາມຕາມສົນທິສັນຍາຂອງ ສປຊ ກ່ຽວກັບກົດໝາຍວ່າດ້ວຍທະເລປີ 1982. ສະມາຄົມອາຊີບຫາປາ ຫວຽດນາມ ຄັດຄ້ານການກະທຳພຽງລຳພັງຝ່າຍດຽວ, ໄຮ້ເຫດຜົນຂອງຝ່າຍ ຈີນ. ຂໍ້ຕົກລົງນີ້ຂອງຝ່າຍ ຈີນ ແມ່ນໄຮ້ຄຸນຄ່າ. ສະມາຄົມອາຊີບຫາປາ ຫວຽດນາມ ສະເໜີ ໃຫ້ບັນດາອົງການກ່ຽວຂ້ອງມີມາດຕະການທີ່ມີປະສິດທິຜົນເພື່ອສະກັດກັ້ນ, ຢຸດຕິການກະທຳນີ້ຂອງຈີນໂດຍໄວ.
(ແຫຼ່ງຄັດຈາກ VOV)